Tataarit
Tataarit on monien Euraasian osin turkinsukuisten väestöjen yleisnimitys. Tataareja asuu Krimillä, Venäjän Euroopan puoleisessa osassa Tatarstanissa ja muualla Volgan alueella, Siperiassa, Kazakstanissa, Keski-Aasiassa, Itä-Euroopassa ja Kaukoidässä. Kaikkiaan tataareita on noin 7 miljoonaa, Venäjällä heistä asuu noin 5,5 miljoonaa. Myös Suomessa asuu jonkin verran mišääritataareja. Juutalaisten, romanien ja saamelaisten ohella he ovat yksi Suomen etnisistä vähemmistöistä.
Siperian buharalaiset
Siperian buharalaiset ovat yksi Siperian tataareihin sulautuneista etnisistä ryhmistä. Buharalaisiksi kutsuttiin Keski-Aasiasta 1400–1600-luvuilla Länsi-Siperiaan muuttaneita uzbekkeja, tadžikkeja, uiguureita ym. Omakielisiä nimityksiä ovat "buharlıq", sartit ja uzbekit.